Paarl Post

Die Paarl Post is 'n koerant in Suid-Afrika wat hoofsaaklik in die Paarl, Wellington en Franschhoek in die Wes-Kaap versprei word. Dit is 'n tweetalige weekblad in Afrikaans en Engels met 'n oplaag van 17 000 kopieë. Die leserstal word op 92 000 geskat en is grootliks Afrikaanssprekend.

Die koerant het gewoonlik 32 tot 48 bladsye en word in poniekoerant-formaat gedruk. Die inhoud fokus op algemene nuus, sport, sosiale lewe en ontspanning. Dit bevat ook bylaes wat aan sake- en die eiendomsmark gewy is.

 Geskiedenis 
Die Paarl Post is vir die eerste keer op 14 Januarie 1905 gepubliseer en is die opvolger van Die Afrikaanse Patriot,De Zuid-Afrikaan. 1905. Gemengd Nieuws. 17 Januari:4: De Paarl Post - Zaterdag, 14de Januari, is het eerste nommer van dit blad verschenen. De uitgever zijn "de Paarl Drukpers Maatschappij", die naar we vernemen, de zaak van D.F. du Toit heeft overgenomen. In een inleidend woord wordt gezegd, dat het blad een non-politiek karakter zal dragen, en zich erop zal toeleggen plaatselijke belangen te bevorderen. die eerste Afrikaanse koerant in Suid-Afrika. In 1995 het Media24, 'n filiaal van die Naspers-mediagroep 'n 50% aandeel bekom. Naspers het hulle belang in 2002 na 75% uitgebrei. Sedertdien behoort die Paarl Post aan die mediagroep Boland Koerante, wat veertien plaaslike titels uitgee, en self 'n filiaal van Naspers is.

 Verwysings 

 Eksterne skakels 
 Amptelike webtuiste 

Kategorie:Suid-Afrikaanse koerante